Tervetuloa ohjelmaan Sanaa Naisilta. Olen Eijariitta Hurri.
Tänään aiheena on: Sinua ei luotu turhaan.
Jumala on antanut sinulle elämän.
Sinä olet Hänen ajatuksensa.
Hänellä on hyvä suunnitelma elämääsi varten.
Jumala on luonut sinut rakkautensa kohteeksi.
Sinäkin saat olla hänen tekojensa välikappaleena.
Sinä et ole vahinko, etkä erehdys.
Vaikka vanhempasi eivät toivoneet sinua, niin Jumala odotti.
Ps.139 sanotaan, -
Jumala varusti sinut lahjoilla ja luonteella, -
vahvuuksilla ja heikkouksilla, joita sinä elämässäsi tarvitset.
Hän antoi luonteen ja Hän antoi lahjat.
Sinä olet ainutlaatuinen.
Sinä olet arvokas, olet sangen hyvä.
Näin Jumala sanoi kaikesta, mitä hän on luonut.
Jumala rakastaa sinua.
Hän on uskollinen, hän ei hylkää eikä jätä. Hän antaa anteeksi.
Jumala on vanhurskas eli oikeamielinen.
Hän rakastaa ihmisiä, mutta vihaa syntiä ja vääryyttä.
Jumalan tahto on pelastaa luomansa ihminen, -
yhteyteen Hänen kanssaan kuten paratiisissa.
Synti on turmellut elämäämme syntiinlankeemuksen seurauksena.
Haluamme herkästi elää omaa itsekästä elämää.
Ja tehdä juuri niin kuin parhaaksi näemme.
Elämme ikäänkuin Jumalaa ei olisi olemassakaan.
Roomalaiskirje sanoo, että kaikki ovat syntiä tehneet, -
ja ovat Jumalan kirkkautta vailla.
Kukaan ei luonnostaan kuulu Jumalan perheeseen.
Johanneksen evankeliumissa sanotaan että, -
jokaiselle, joka tahtoo, Hän antaa voiman tulla Jumalan lapseksi.
Sitä varten Jumala lähetti Jeesuksen, ainoan poikansa.
Jeesus ristinkuolemallaan ja ylösnousemuksellaan, -
sovitti synnin, mikä erottaa meidät Jumalasta.
Hän on lunastanut meille uuden elämän Isän yhteydessä.
Esirippu on vedetty auki ja meillä on pääsy Isän tykö.
Jeesus sanoo: Minä olen tie, totuus ja elämä.
Ei kukaan tule Isän tykö muutoin kuin minun kauttani.
Omalla kohdalla, -
mieheni tuli kotiin vuonna -82, -
ja hän kertoi antaneensa elämänsä Jeesukselle.
Sanoin, että se on varmasti hyvä asia.
Samalla mietin, että minäkin uskon ja rukoilen, -
illalla iltarukouksen ja käyn kirkossa.
Mitä eroa tässä nyt mahtaa olla?
Varsin pian tulin näkemään, että mikä ero siinä on, -
että joku elää Jumalan yhteydessä ja hänen sisältään, -
kumpuaa elämä, mistä minulla ei ollut mitään tietoa.
Alkuun tuli sanomista, mieheni yritti käännyttää minua.
Minulla ei ollut vielä tarve pelastua.
Mutta Jumala armossaan näki tilanteen ja veti puoleensa.
Hän toi mieleeni monia ajatuksia, -
jos kuolen, pääsenkö minä taivaaseen?
Jonkin ajan kuluttua, eräänä iltana, -
en ymmärtänyt enempää, mutta rukoilin, Jeesus tule minun elämääni.
Hallitse Sinä minun elämääni.
Silloin lämmin virta kulki kehoni läpi ylhäältä alas.
Minä tiesin, että Jeesus oli tullut.
Ja siitä minunkin hengellinen elämäni alkoi.
Jeesus on uskomme alkaja ja täyttäjä, tie Isän rakkauden luokse.
Korinttolaiskirje sanoo, että kuka on, Kristuksessa, hän on uusi luomus.
Se mikä on vanhaa, on kadonnut ja uusi on sijaan tullut.
Evankeliumin ydin on muutos.
Että uudestisynnymme elämään Jumalan yhteydessä, -
joka kantaa rajan toiselle puolelle, sitten kun se aika on.
Mutta jokaisen on tehtävä oma henkilökohtainen valinta.
Jumala haluaa käyttää jokaista lastaan omiin tarkoituksiinsa.
Uskon elämä ei ole tarkoitettu vain, -
kirkkoon tai hengellisiin tilaisuuksiin.
Usko on elämäntapa 24h/vrk. Se on elämäntapa.
Uskon, että jokainen haluaa olla, -
hyödyllinen, että elämässä olisi merkitys.
Mikä mahtaa olla Jumalan suunnitelma sinun elämässäsi?
Kun vaellamme läheisessä suhteessa Jeesuksen kanssa, -
niin minä uskon, että se asia selviää.
Välttämättä ei pensas pala, eikä enkeli ilmesty.
Mutta on se pieni ääni, joka sisälläsi alkaa puhua.
Voit saavuttaa monenlaista menestys ja meriittiä maan päällä, -
mutta et toteuta tarkoitusta, mitä varten Jumala sinut on luonut.
Aika ja mielenkiinto voidaan varastaa moniin asioihin tänä päivänä.
Pysähdy miettimään, että miten käytät elämäsi.
Miten käytät aikasi, lahjasi, voimasi?
Sinulle on annettu monenlaisia talentteja, käytä niitä!
Ole uskollinen vähässä, -
niin Jumala voi laittaa sinut paljon haltijaksi.
Jeesus antoi esimerkin. Hän sanoi "Ei hän ole tullut palveltavaksi, -
vaan Hän on tullut palvelemaan."
Markuksen evankeliumi sanoo, -
"Jos joku haluaa olla minun seuraajani, -
hänen on unohdettava itsensä.
Hänen on otettava ristinsä ja pysyttävä minun seurassani.
Joka tahtoo olla oman elämänsä herra, menettää elämänsä.
Vain se, joka antaa elämänsä minun hallittavakseni, -
ja levittää Jumalan sanomaa, saa kokea millaista elämä on."
Emme saavuta pysyvää iloa ja tyytyväisyyttä, -
vaikka saisimme toteuttaa kaikki unelmamme maan päällä.
Jos saamme toteuttaa niitä asioita, -
jotka Jumala edeltäkäsin valmistaa.
Silloin tulee pysyvä ilo, tyytyväisyys ja siunaus elämään.
Umpimähkään ei tarvitse palvella, eikä väsyttää itseään.
Eikä koko maailman tarpeita täyttää.
Jeesuksen äiti antoi Kaanaan häissä hyvän ohjeen.
- Mitä Jeesus teille sanoo, se tehkää.
Tehtävät ovat äärettömän erilaisia, -
mutta kaikki ovat yhtä arvokkaita.
Jumala antaa lahjoja ja armolahjoja.
Lahjojen kautta voi palvella muita.
Toiset on kutsuttu apostoleiksi, evankelistoiksi, -
paimeniksi, profeetoiksi, opettajiksi.
Joidenkin työ on elämäntehtävä.
Toiset saavat pätkätöitä ja toiset tilapäisiä toimeksiantoja.
Toiset voivat avustaa, toiset rukoilla tai antaa eli, -
harjoittaa laupeudentöitä.
Kolossalaiskirjeessä sanotaan, -
Mitä tahansa teette, tehkää niin kuin Herralle.
Jos olet mestarileipuri, voit leipoa vaikka kakun, -
ja ilahduttaa tällä tavoin toista.
Voit olla Kristuksen kirjeenä, -
sillä paikalla, missä elät tänä päivänä.
Ja juuri siinä työssä, mitä teet tänä päivänä.
Itse olen pianonsoiton opettaja.
Opetan lapsia ja nuoria musiikkiopistossa.
Tapaan lapsia ja heidän vanhempiaan päivittäin.
Uskon, että siinä työssä voin, -
näiden ihmisten parissa voin olla Kristuksen tuoksuna.
Sinua ei luotu turhaan.
Sinä olet todella tärkeä ja arvokas.
Kukaan toinen ei voi täyttää paikkaa, -
mikä on sinulle tarkoitettu.
Elämästä tulee mielenkiintoista ja merkityksellistä, -
kun saa olla Jumalan juoksutyttönä tai -poikana.
Tekstittäjä: Leena Neuvonen